Bookstars :: Μοναχικός είναι ο πλανήτης των ερώτων - Παπαηλιού Ολβία
Περιγραφή : Μοναχικός είναι ο πλανήτης των ερώτων - μια σουρεαλιστική ηθογραφία.
Η ιστορία του μοναχικού πλανήτη των ερώτων είναι κάθε άλλο παρά μοναχική: μέσα στις σελίδες της, συνωστίζονται μνήμες και αισθήσεις χρόνων περασμένων, και τα πρόσωπα των ηρώων εναλλάσσονται με γρήγορα χορευτικά βήματα ξεπερνώντας τα σύνορα του Εγώ και του Εσύ και του Εμείς και του Αυτοί. Γιατί, όπως θα μάθει η φαινομενική ηρωίδα του βιβλίου μας, η Τζαμίλια Πετουλένγκρο, ο έρωτας δε γίνεται να είναι μοναχά μοναχικός! Μέσα στα δίχτυα του παιδικού και πρώτου έρωτά της προς τη μαντόνα της, τη Ραμόνα, περιπλέκονται οι ιστορίες των προγόνων της, των διπλανών τους, ιστορίες που συσχετίζουν πάθη απ' την Ιρλανδία, τη Βόρεια Αγγλία, τη Νότια και Βόρεια Ιταλία - από το Γκρίμπσμπυ και το Σέφηλντ, στο Σουρριέντο και στο Φρίουλι.
Αυτό που δε λογάριαζε η Τζαμίλια ήταν πως η ερωτική της εμπλοκή θα εκπυρσοκροτούσε παρασύροντας δυο οικογένειες σε πάθη και παράπλευρες απώλειες, σε κέρδη εντελώς απρόσμενα, και στη δημιουργία τρανταχτού παγωτατζίδικου, που έμεινε στις αναμνήσεις των οικείων της με την ονομασία "Νέα Τζελατερία Σαντιανέλλι, Άισκρημ Πάρλορ". Κερνάμε γεύσεις και γαστριμαργίες για γευσιγνώστες των ερώτων: Καλώς ήρθατε.
Page-ddcd7d66-a4f4-4c45-a961-229bcc0c99e0
Συγγραφείς: Παπαηλιού Ολβία Πόλη / Χώρα έκδοσης: Λάρισα
Έτος Εκδοσης : 2017 ISBN: 9786185155384